CELEX: 22017D1881
Language: et
Date: 2016-03-18 00:00:00
Title: EMP ühiskomitee otsus nr 51/2016, 18. märts 2016, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2017/1881]

19.10.2017   
               
               
                  ET
               
               
                  Euroopa Liidu Teataja
               
               
                  L 270/19
               
            EMP ÜHISKOMITEE OTSUS
      nr 51/2016,
      18. märts 2016,
      millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2017/1881]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida komisjoni 13. juuli 2015. aasta direktiiv (EL) 2015/1139, millega muudetakse direktiivi 2012/9/EL seoses selle ülevõtmise kuupäeva ja üleminekuperioodi lõppemise tähtajaga (1).
               
            
                  (2)
               
               
                  Seetõttu tuleks EMP lepingu II lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu II lisa XXV peatüki punkti 3 esimesse taandesse (Euroopa Parlamendi ja nõukogu direktiiv 2001/37/EÜ) lisatakse järgmine tekst:
      
                  „—
               
               
                  
                     32015 L 1139: komisjoni direktiiv (EL) 2015/1139, 13. juuli 2015 (ELT L 185, 14.7.2015, lk 15).
               
            Käesolevas lepingus loetakse direktiivi (EL) 2015/1139 sätteid järgmises kohanduses.
      Artikli 1 lõikes 1 sõnastatakse „20. maiks 2016“ EFTA riikide puhul järgmiselt: „kuupäevaks, mil jõustub EMP ühiskomitee otsus, millega inkorporeeritakse EMP lepingusse Euroopa Parlamendi ja nõukogu direktiiv 2014/40/EL“.
      Artikli 1 lõikes 2 sõnastatakse „20. maini 2017“ EFTA riikide puhul järgmiselt: „ühe aasta möödumiseni kuupäevast, mil jõustub EMP ühiskomitee otsus, millega inkorporeeritakse EMP lepingusse Euroopa Parlamendi ja nõukogu direktiiv 2014/40/EL“.“
      Artikkel 2
      Direktiivi (EL) 2015/1139 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 19. märtsil 2016, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 18. märts 2016
         
            
               EMP ühiskomitee nimel
            
            
               eesistuja
            
            Claude MAERTEN
         
      
      
         (1)  ELT L 185, 14.7.2015, lk 15.
      
         (*1)  Põhiseadusest tulenevaid nõudeid ei ole nimetatud.